  Григорий Фомин Майя Бывальцева 2021-тӥ арын Удмуртиысь гурт но фермер возёсъёс 859 сюрс 100 тонна йӧл кыскизы. Азьвыл арен ӵошатыса, со 6 процентлы яке 49 сюрс тонналы тросгес. Переработкае 785 сюрс 900 тоннаез яке 91,5 кыскем йӧл мынӥз (+5,8 процент). Со сярысь элькунысь гурт возёсъя но сиён-юонъя министерстволэн пресс-службаез ивортӥз. Ваньмыз пӧлысь 50 процентсэ йӧлэз куать ёросъёс сёто: Вавож ёрос – 10,4 процент (89,2 сюрс тонна), Шаркан ёрос – 8,5 процент (73,1 сюрс тонна), Можга ёрос – 7,1 процент (60,7 сюрс тонна), Алнаш ёрос – 6,6 процент, Ува ёрос – 6,2 процент, Балезино ёрос – 5,8 процент. Возёсъёс йӧлэс килограммзэ шорлыдын 28,5 манетэн вузазы (НДС-тэк). 2020-тӥ арен ӵошатыса, со 13 процентлы тросгес 2022-тӥ арын 902 сюрс 100 тонна йӧл поттыны ужпум пуктэмын. Али гурт возёсъёсын котькуд скаллэсь нуналаз шорлыдын 20,7 килограмм кыско (кылем ар ты дрые – 20,4 килограмм). Тегъёс: Удмуртия пудовордон Ижкар  